দেশে কর্মসংস্থান কমে গেছে, তাই কর্মসংস্থান বাড়াতে এবার বিশ্বব্যাংকের দ্বারস্থ হচ্ছে সরকার। এই জন্য সংস্থাটির কাছ থেকে ৭৫ কোটি মার্কিন ডলার ঋণ নেয়া হবে। বাংলাদেশী মুদ্রায় এই ঋণের আকার ছয় হাজার ১৫০ কোটি টাকা ‘ডেভেলপমেন্ট পলিসি ক্রেডিটের (ডিপিসি)’ আওতায় তিন বছরে এই ঋণ প্রদান করবে বিশ্বব্যাংক। প্রতি বছর বাজেটসহায়তা হিসেবে সংস্থাটি ২৫ কোটি মার্কিন ডলার ঋণ প্রদান করবে। বিশ্বব্যাংক ইতোমধ্যে এই ঋণ দেয়ার বিষয়ে সম্মতি প্রদান করেছে। এখন সংস্থাটির সাথে চুক্তির দিনক্ষণ ঠিক করা হবে বলে অর্থনৈতিক সম্পর্ক বিভাগ (ইআরডি) সূত্রে জানা গেছে।